Alberto Ablondi

**Alberto Ablondi** (født 18. desember 1924 i Milano i Italia, død 21. august 2010 i Livorno) var en italiensk prelat og katolsk biskop av Livorno.
## Liv og virke
### Prest
Alberto Ablondi ble ordinert til prest den 31. mai 1947 og inkardinert i Ventimiglia-San Remo bispedømme. Han var deretter aktiv i menighetssjelesorgen i San Remo. Etter ytterligere akademiske grader i arkeologi (1947), filosofi (1950) og jus (1955), underviste han i litteratur, filosofi og religion ved Bordighera-seminaret og religion ved *Cassini*-seminaret i San Remo.
### Hjelpebiskop i Livorno
Pave Paul VI utnevnte ham til titulærbiskop av *Mulli* i 1966. og til hjelpebiskop i Livorno. Han ble ordinert til biskop den 1. oktober 1966 av Felicissimo Stefano Tinivella OFM, koadjutor-erkebiskop av Torino; medkonsekratorer var Ismaele Mario Castellano OP, erkebiskop av Siena, og Emilio Biancheri, biskop av Rimini. Han var dessuten apostolisk administrator for bispedømmet Massa Marittima fra 1966 til 1970.

Etter møtet som ble holdt den 11. april 1969 i *Convento del Divino Maestro* i Ariccia, deltok han sammen med Dante Bernini regelmessig i arbeidet for dialogen mellom kirken og frimureriet.

### Koadjutorbiskop av Livorno
I 1970 ble han utnevnt til koadjutorbiskop av bispedømmet Livorno.
### Biskop av Livorno
Den 26. september 1970 ble Alberto Ablondi utnevnt til biskop av Livorno. 

Som biskop av Livorno ble han forløperen for dialog med andre religioner, og manifesterte sitt økumeniske engasjement med et spesielt forhold til det jødiske samfunn for å fjerne mistillit og taushet. Et symbol på denne tilnærmingen var hans vennskap med rabbiner Elio Toaff. 

I 1978 var han blant de såkalte «modige biskoper» (sammen med Luigi Bettazzi og Clemente Riva) som under Moro-kidnappingen uten hell tilbød seg selv til de røde brigader for å bli holdt som gisler i statsmannens sted. 

Biskop Ablondi var visepresident for Den italienske bispekonferanse og medlem av Det pavelige råd for å fremme kristen enhet. Fra 1984 til 1996 var han president for Den katolske bibelføderasjon.

I 1984 i Livorno oppfordret han bispedømmet til å gi seg selv en ny start gjennom en synode. I årene som fulgte kjempet han sammen med lederen for havnearbeiderne i Livorno (Italo Piccini) i protesten mot Prandini-dekretene i 1989. Samme år, den 28. september, etablerte den økumeniske kommisjon i den italienske bispekonferanse, og inspirerte til *jødedommens dag* som skulle feires den 17. januar hvert år, i begynnelsen av Uken for kristen enhet (18.–25. januar). Det var det første initiativet av sitt slag i verden, og fremhevet fremgangen i den jødisk-kristne dialog i Italia.

I 1997 kom han i nyhetene på grunn av snakk, også i pressen, om en årelang affære med kollegaen Laura Magrini, men biskopen benektet alt. Dessuten ble han vedvarende ettersagt å bære hemmelig frimurer, en hypotese han avviste helt. 

Hans aldersbetingede fratreden ble innvilget av pave Johannes Paul II i 2000.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1829
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1833-1909) *1884
* Biskop Giacinto Arcangeli (1816-1892) *1898
* Kardinal Giuseppe Gamba (1857-1929) *1902
* Kardinal Maurilio Fossati (1876-1965) *1924
* Erkebiskop Felicissimo Stefano Tinivella O.F.M. (1908-1978) *1955
* Biskop *Alberto Ablondi* (1924-2011 ) *1966

## Referanser